**РАЗДЕЛ III**

**ОБРАЗЦИ НА ДОКУМЕНТИ**

**ОБРАЗЕЦ № 1**

**ОПИС НА ПРЕДСТАВЕНИТЕ ДОКУМЕНТИ, КОЙТО СЪДЪРЖА**

**ОФЕРТАТА НА УЧАСТНИКА**

**в процедура по ЗОП с предмет:**

**„ИЗГРАЖДАНЕ НА РАЗДЕЛНА КАНАЛИЗАЦИЯ В КВ.12,13,**

**14,15,17,18,19,20,21,121 ПО РЕГУЛАЦИОННИЯ ПЛАН**

**НА ГР.СМЯДОВО“**

|  |  |  |  |
| --- | --- | --- | --- |
| № | Съдържание | Вид на документа  (*оригинал или заверено копие*) | Брой страници на всеки документ |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
|  | **ПЛИК – “Предлагани ценови параметри”** |  |  |
| **11.** | **„Ценово предложение”** |  |  |

**Дата................. ПОДПИС И ПЕЧАТ:................................**

( Име и длъжност )

**ОБРАЗЕЦ № 2**

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ПОРЪЧКАТА ОБЩЕСТВЕНА ПОРЪЧКА С ПРЕДМЕТ**

**„Изграждане на разделна канализация в кв.12,13, 14,15,17,18,19,20,21,121**

**по регулационния план на гр.Смядово“**

от .............................................................................................................................................................

*(наименование на участника*)

и подписано............................................................................................................................................

..................................................................................................................................................................

*(трите имена)*

в качеството му на ..................................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или подизпълнителя (когато е приложимо):...........................................................................................................................................;

**УВАЖАЕМИ ДАМИ И ГОСПОДА,**

**1.** След запознаване с всички документи и образци от документацията за участие в процедурата, получаването, на които потвърждаваме с настоящото, ние удостоверяваме и потвърждаваме, че представляваният от нас участник отговаря на изискванията и условията посочени в документацията за участие в процедура с предмет: **„Изграждане на разделна канализация в кв.12,13, 14,15,17,18,19,20,21,121 по регулационния план на гр.Смядово“**

**2.** Декларираме, че сме получили посредством „Профила на купувача” документация за участие и сме запознати с указанията и условията за участие в обявената от Вас процедура. Съгласни сме с поставените от Вас условия и ги приемаме без възражения.

**3.** Предлагаме гаранционен срок за изпълнените от нас дейности, както следва:

**………………………………………………..**

**………………………………………………..**

считано от датата на въвеждане в експлоатация на обекта.

**4.** Предлагамеследния срок за извършване на СМР по договора: …………….., календарни дни, считано от датата на откриване на строителна площадка.

**5.** Декларираме, че смезапознати с проекта на договора за възлагане на обществената поръчка, приемам го без възражения и ако участникът, когото представлявам, бъде определен за изпълнител, ще сключа договора изцяло в съответствие с проекта, приложен към документацията за участие, в законово установения срок.

**6.** С подаване на настоящата оферта декларираме, че сме съгласни валидността на нашата оферта да бъде ................. (............................) месеца от крайния срок за получаване на оферти, посочен в обявлението за процедурата.

**7. За изпълнение предмета на поръчката прилагаме:**

7.1. **Работна програма**. (\*\*\* В работната програма се описват основните видове работи, декомпозирането им на отделни дейности/задачи съобразно технологичната последователност според правилата, правилниците и наредбите за изпълнение и приемане на съответните видове работи; технологията за изпълнение на видовете СМР; основните видове строителни материали, които ще се влагат по време на строителството – с посочени параметри, от които да е видно съответствието с изискванията на възложителя; предложение на участника по всички точки на техническата спецификация свързани с изпълнението на договора; мерки за намаляване на вредното влияние върху околната среда (шум, запрашеност, замърсяване); дейности за контрол на изпълнението на предложените мерки.

\*\*\*Важно: Комисията ще съпостави Техническото предложение на участника с изискванията на възложителя, залегнали в документацията, техническата спецификация и инвестиционния проект. В случай на несъответствие участникът ще бъде отстранен.

7.2. **Линеен график** за изпълнение на поръчката - срокове за завършване на отделните СМР; срокове за изпитвания и проби (когато е необходимо); работна ръка, необходима за изпълнение на съответното СМР; механизация, необходима за изпълнение на съответното СМР. (Линейният график е необходимо да отразява технологичната последователност на различните видове СМР и да предвижда необходимото технологично време за качественото изпълнение на съответните видове СМР, да отразява необходимата работна ръка и механизация за изпълнение на съответните видове СМР, както и да съответстват на организацията и начина на изпълнение на поръчката, предложен от участника).

Сроковете, предвидени в линейния график трябва да съответстват на сроковете за изпълнение на поръчката, предложени от съответния участник. Предвидената работна ръка и механизация трябва да съответстват на предвиденото в работната програма и представените диаграма на строителната механизация и диаграма на работната ръка.

7.3. **Диаграма на строителната механизация.**

7.4. **Диаграма на работната ръка.**

7.5. **Декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд** - попълва се *Образец № 3*;

**Дата: .............................. ПОДПИС И ПЕЧАТ: ................................**

[*име и фамилия*]

[*качество на представляващия участника*]

**ОБРАЗЕЦ № 3**

**Д Е К Л А Р А Ц И Я**

Долуподписаният /ата/: .......................................................................................................

*(собствено, бащино, фамилно име)*

в качеството си на ............................................................................................................................,

*(длъжност)*

на .........................................................................................ЕИК..........................................

*(наименование на участника/члена на обединението)*

в процедура от Закона за обществени поръчки (ЗОП) с предмет: **„Изграждане на разделна канализация в кв.12,13, 14,15,17,18,19,20,21,121 по регулационния план на гр.Смядово“**

**Д Е К Л А Р И Р А М, ЧЕ:**

При изготвяне на офертата са спазени задълженията свързани задълженията, свързани с данъци и осигуровки, опазване на околната среда, закрила на заетостта и условията на труд.

**Известна ми е отговорността по чл. 313 от Наказателния кодекс за посочване на неверни данни.**

**Дата: .............................. Декларатор: ................................**

*/подпис и печат/*

**ОБРАЗЕЦ № 4**

**ЦЕНОВО ПРЕДЛОЖЕНИЕ**

**от** .........................................................................................................................................................

*(наименование на участника*)

**и подписано от** ...................................................................................................................................

*(трите имена)*

**в качеството му на** ............................................................................................................................

*(на длъжност)*

с ЕИК/БУЛСТАТ/ЕГН/друга индивидуализация на участника или под изпълнителя (когато е приложимо):........................................................................................................................................;

БАНКОВА СМЕТКА:

IBAN:……………………………………………………

BIC:……………………………………………………..

ПРИ БАНКА:…………………………………………….

**УВАЖАЕМИ ДАМИ И ГОСПОДА,**

След запознаване с условията на поръчката, заявяваме, че желаем да участваме в обявената от Вас процедура за възлагане на обществена поръчка с предмет: **„Изграждане на разделна канализация в кв.12,13,14,15,17,18,19,20,21,121 по регулационния план на гр.Смядово“.**

**1.** Обща цена за изпълнение на дейностите по СМР, включително и с непредвидени разходи е: …………. [*лв.[[1]](#footnote-1)*] без ДДС.

Цената е формирана съгласно приложената Количествено – стойностна сметка (Приложение № 1), показателите на ценообразуването и Анализи на единичните цени на всички видовете СМР.

**Предлагаме сума в размер на ………….** [ *лв.[[2]](#footnote-2)*] **представляваща непредвидени разходи за СМР** равняваща се на сума в размер на 10 % от предложената цена за СМР.

1. Предлагаме следните стойности на „Елементи на ценообразуване, участващи във формирането на единичните цени за възникнали непредвидени видове работи в рамките на общата стойност на СМР от офертата”, както следва :
   * средна часова ставка - ............... лв/час ;
   * доставно-складови разходи - ............... %;
   * допълнителни разходи за труд - ............... %;
   * допълнителни разходи за механизацията - ............... %
   * печалба - ............... %;

**3.** Предложените от нас цени са окончателни и не подлежат на увеличение.

**4.** Плащането на цената за изпълнение на договора се извършва при условията на договора за възлагане на обществена поръчка.

**5.** Цената за изпълнение на договора е формирана на базата на всички присъщи разходи за изграждане на всеки един от участъците и въвеждането им в експлоатация, както и на целия обект с включени всички други дейности към настоящата оферта.

**6.** При условие, че бъдем избрани за изпълнител на обществената поръчка, ние сме съгласни да подпишем и представим гаранция за изпълнение на задълженията по договора.

**Прилагаме:**

Количествено – стойностна сметка (Приложение № 1).

Анализи на единичните цени на всички видовете СМР (Приложение № 2).

**Дата: .............................. ПОДПИС И ПЕЧАТ: ................................**

[*име и фамилия*]

[*качество на представляващия участника*]

**ОБРАЗЕЦ № 5**

**Проект**

**ДОГОВОР**

**№ ............ /......................2020 год.**

Днес ...........2020 г. в гр. Смядово, между:

**1** **ОБЩИНА СМЯДОВО,** БУЛСТАТ 000931657, със седалище: гр. Смядово, пл. “Княз Борис І” №2, представлявана от Иванка Николова – кмет на Община Смядово и Радко Чернаков – главен счетоводител, наричана за краткост в договора **ВЪЗЛОЖИТЕЛ** от една страна и

**2.** .……………………………………………………………. със седалище и адрес на управление: …………………………………………………., БУЛСТАТ или ЕИК:..........................., представлявано от ………………………………………… (посочва се качеството на лицето подписващо договора), наричано по-долу **ИЗПЪЛНИТЕЛ,** от друга страна,

На основание чл.112 от Закона за обществени поръчки, сключиха настоящия договор за изпълнение на дейностите, предмет на обществена поръчка:**„Изграждане на разделна канализация в кв.12,13, 14,15,17,18,19,20,21,121 по регулационния план на гр.Смядово“**

1. **ПРЕДМЕТ НА ДОГОВОРА**

**1.1.** ВЪЗЛОЖИТЕЛЯТвъзлага, а ИЗПЪЛНИТЕЛЯТприема и се задължава да изпълни строителни и монтажни работи на строеж „Изграждане на разделна канализация в кв.12,13, 14,15,17,18,19,20,21,121 по регулационния план на гр.Смядово“

**1.2.** Работите по т. 1.1 ИЗПЪЛНИТЕЛЯТ следва да изпълни в съответствие с настоящия договор, одобрения Инвестиционен проект за строежа, Техническата спецификация за изпълнение на поръчката (съдържаща се в Документацията за участие в процедурата) и офертата на ИЗПЪЛНИТЕЛЯ.

**1.3.** Изпълнението на поръчката, предмет на настоящия договор ще се извърши с материали, оборудване и доставка на ИЗПЪЛНИТЕЛЯ,съгласно посоченото в Техническата спецификация по поръчката и Инвестиционния проект.

**II. СРОКОВЕ ПО ДОГОВОРА**

**2. Настоящият договор се сключва при условията на чл.114 от Закона за обществените поръчки. Изпълнението на договора се отлага до осигуряване на финансови средства от страна на Възложителя, за неговото финансиране.**

**2.**1 Общият срок за изпълнение на поръчката – от датата на подписване на Протокола за откриване на строителната площадка и определяне на строителната линия и ниво на строежа – обр.2 и 2а до подписване на акт обр.15 по Наредба №3/31.07.2013г. за съставяне на актове и протоколи по време на строителството е **\_\_\_\_\_\_\_\_** календарни дни.

**2.2.** Срокът по т. 2.1. спира да тече, когато Изпълнителят е възпрепятстван за изпълнение от обективни фактори и непредвидени обстоятелства, които са извън неговия контрол, непозволяващи извършване на строителни и монтажни работи по съответния строеж. В този случай се съставя Акт за установяване състоянието на строежа при спиране на строителството (обр. 10), съгласно Наредба № 3 от 2003 г. за съставяне на актове и протоколи по време на строителството.

**2.3.** При продължаване на строителството се съставя Акт за установяване състоянието на строежа при продължаване на строителството (обр. 11), съгласно Наредба № 3 от 2003 г. за съставяне на актове и протоколи по време на строителството, към който се прилага официална Справка, издадена от Националния институт по метеорология и хидрология към БАН, с който се удостоверяват неблагоприятните климатични условия.

**2.4.** Срокът за изпълнение на дейностите от предмета на договора по т.2.1. се удължава с периода от подписване на Акт обр.10 до подписване на Акт обр.11, както и с периода на забава от страна на Възложителя за изпълнение на дейностите, негово задължение.

**2.5.** В 14-дневен срок от датата на подписване на Констативния протокол за приключване на лошите метеорологични условия, ИЗПЪЛНИТЕЛЯТ се задължава да представи в деловодството на ВЪЗЛОЖИТЕЛЯ с придружително писмо официална справка, издадена от Националния институт по метеорология и хидрология към БАН, за срока на действие на лошите метеорологични условия, както и копия от Акта по т. 2.2. и Акта по т. 2.3.

**III. ЦЕНА**

**3.1.** Общата стойност на възложената с настоящия договор поръчка е в размер на **...................** лева (............................................... *словом*) без ДДС и е формирана от цената на единичните СМР така, както са определени в Количествено – стойностната сметка (Приложение № 1 към Ценово предложение) **...................** лева (............................................... *словом*) без ДДС и непредвидени разходи в размер на ................... лева (............................................... словом) без ДДС;

**3.2.** Договорената цена по т. 3.1. е окончателна, валидна и неподлежаща на промяна до пълното изпълнение на предмета на договора.

**IV. НАЧИН НА ПЛАЩАНЕ**

**4.1.** ВЪЗЛОЖИТЕЛЯТще заплати на ИЗПЪЛНИТЕЛЯдоговорената по т. 3.1. цена, чрез банков превод по сметката на ИЗПЪЛНИТЕЛЯ, както следва:

**4.1.1.** Междинни плащания в рамките до 80 % от стойността на действително извършените видове строително – монтажни работи по договора, които се извършватсамо за действително извършени и с необходимото качество видове работи, в срок до 30 дни считано от датата на депозиране на валидно искане от страна на изпълнителя.

С искането си ИЗЪЛНИТЕЛЯТ следва да представи следните документи:

a) двустранно подписани Протоколи за приемане на извършени СМР, доказващ количеството на действително извършени СМР съставени в процеса на изпълнение на СМР;

б) оригинална фактура за дължимата сума.

ВЪЗЛОЖИТЕЛЯТ, в срок от 30 календарни дни от датата на депозиране на валидно искане от страна на изпълнителя. Възложителят след получаване на искане за плащане проверява и съгласува сумата, която трябва да бъде платена на ИЗПЪЛНИТЕЛЯ. В случай, че ВЪЗЛОЖИТЕЛЯТ, откаже да одобри искането за плащане за извършени СМР ИЗПЪЛНИТЕЛЯТ е длъжен да предприеме действия по отстраняване на причините за този отказ, като се съобрази с предписанията на ВЪЗЛОЖИТЕЛЯ.

**4.1.2.** Окончателно плащане - в срок до 30 (тридесет) дни от предаване на строежа на ВЪЗЛОЖИТЕЛЯ с Констативен акт обр. 15 (без забележки). ВЪЗЛОЖИТЕЛЯТ в срок от 30 календарни дни след получаване на искане за плащане проверява и съгласува сумата, която трябва да бъде платена на ИЗПЪЛНИТЕЛЯ. В случай, че ВЪЗЛОЖИТЕЛЯТ, откаже да одобри искането за плащане за извършени СМР ИЗПЪЛНИТЕЛЯТ е длъжен да предприеме действия по отстраняване на причините за този отказ, като се съобрази с предписанията на ВЪЗЛОЖИТЕЛЯ.

**4.2.** В цената по т. 3.1. не е включен ДДС, който се начислява допълнително и се заплаща от ВЪЗЛОЖИТЕЛЯпри извършване на плащанията по договора.

**4.3.** Всички плащания се извършват с платежно нареждане по банковата сметка на ИЗПЪЛНИТЕЛЯ в срок до **30** (тридесет) календарни дни след одобряване на искането за плащане.

**4.4.** За извършване на плащанията Изпълнителят изготвя фактура.

**4.5. ВЪЗЛОЖИТЕЛЯТ** не заплаща суми за непълно и/или некачествено извършени от **ИЗПЪЛНИТЕЛЯ** работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на **ИЗПЪЛНИТЕЛЯ.**

**4.6.** В цената по т. 4 са включени непредвидени разходи за СМР, които ще се ползват при изпълнение на поръчката, след доказаната им необходимост и направено одобрение и съответните доказателствени документи за извършването им.

Остойностяването на непредвидените разходи ще става на база ценовите показатели, включени в ценовата оферта на изпълнителя, а именно:

- средна часова ставка - ……. лв/час ;

- доставно-складови разходи - …….. %;

- допълнителни разходи за труд - ……… %;

- допълнителни разходи за механизацията - ……. %

- печалба - ……... %;

**4.7.** При непредвидени обстоятелства, възникнали след сключването на този договор, довели до необходимост от извършване на допълнителни видове и/или количества СМР, същите се изпълняват в рамките до 10 % (десет на сто) непредвидени разходи или чрез частична замяна на СМР по договора, когато това е в интерес на Възложителя и не води до увеличаване стойността на договора, като констатирането, изпълнението и разплащането на СМР се извършва въз основа на двустранни корекционни (заменителни) таблици, подписани от представители на Изпълнителя и Възложителя.

**4.8.** По смисъла на настоящия договор „непредвидените разходи за СМР“ са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които не са могли да бъдат предвидени в одобрения работния инвестиционен проект обективно, но при изпълнение на дейностите са обективно необходими за въвеждане на обекта в експлоатация.

**4.9.** Изменения в количеството на отделните видове строително – монтажни работи се допускат при доказване на необходимост за това изменение. Същите се остойностяват по единичните цени за отделните видове строително-монтажни работи посочени в количествено - стойностната сметка.

**V. СТРОИТЕЛСТВО**

**5.1.** Преди започване на строително-монтажните работи, Изпълнителят може да изгради временната си строителна база, в която следва да осигури най-малко следните складови площи и офиси:

а). временни складове за доставяните от Изпълнителя материали, с оглед изискванията за съхранението им;

б). площадки за складиране на строителни отпадъци;

в). офиси за представители на консултанта и координатора по безопасност и здраве;

г). офиси и битови помещения за персонала на Изпълнителя.

**5.2.** ВЪЗЛОЖИТЕЛЯТще предостави на ИЗПЪЛНИТЕЛЯ срещу заплащане електроенергия, вода, телефон, факс и други комуникационни средства от наличните инсталации на площадката, които са му необходими за изпълнение на строежа. Приборите им за измерване и временните връзки за техния монтаж се осигуряват и са за сметка на ИЗПЪЛНИТЕЛЯ.

**5.3.** След приключване на работите по предмета на договора, ИЗПЪЛНИТЕЛЯТ своевременно ще демонтира от временната си база всичките си съоръжения (складове, офиси и битови помещения), ще изтегли цялата си механизация и невложени материали и ще я разчисти за своя сметка.

**5.4.** ИзпълнителяТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора.

**5.5.** ИЗПЪЛНИТЕЛЯТ може да започне строителните и монтажните работи по предмета на договора, само **след** подписването на Протокол обр. 2 за откриване на строителна площадка и определяне на строителна линия и ниво за съответния строеж.

**5.6.** ИЗПЪЛНИТЕЛЯТ ще извърши всички работи във връзка със строежите в съответствие с одобрените и съгласувани инвестиционни проекти, при точно спазване на клаузите на договора и приложенията към него, а също така и при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**5.7.** ВЪЗЛОЖИТЕЛЯТ предава на ИЗПЪЛНИТЕЛЯ **1** (един) екземпляр от одобрените от него и съгласувани инвестиционни проекти за строежите за ползване по време на строителството и копия на разрешението за строеж.

**5.8.** ИЗПЪЛНИТЕЛЯТ ще достави и ще влага в строежите висококачествени материали и строителни изделия, определени в проекта, Техничестакат спецификация по поръчката и офертата му. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Доставяните материали и оборудване трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите позаконови нормативни актове, отностно тези видове документи.

**5.9.** ВЪЗЛОЖИТЕЛЯТ изпраща покана до ИЗПЪЛНИТЕЛЯ и Консултанта за подписване на Протокол за откриване на строителна площадка и определяне на строителна линия и ниво (обр.2) за съответния строеж. Откриването на строителната площадка и определянето на строителната линия и ниво за строежа ще се извърши съгласно изискванията на чл. 157 и чл. 158 от ЗУТ, по реда на Наредба № 3 от 2003 г. за съставяне на актове и протоколи по време на строителството.

**5.10.** По време на изграждането на строежите, ИЗПЪЛНИТЕЛЯТ е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

**5.11.** ИЗПЪЛНИТЕЛЯТ е длъжен да спазва разработените и одобрени План за безопасност и здраве за всеки един строеж.

**5.12.** При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира ВЪЗЛОЖИТЕЛЯ за настъпилото събитие незабавно след откриване на аварията.

**5.13.** При възникване на аварийни ситуации, ИЗПЪЛНИТЕЛЯТ уведомява ВЪЗЛОЖИТЕЛЯ за причините, вината, сроковете и предлага начина на отстраняването им.

**5.14.** Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.

**5.15.** ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитания съгласно изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**5.16.** Разходите във връзка с изпитанията, с изготвянето на доклади и анализи от сертифицирани лаборатории, както и разходите за контролни измервания от специализираните държавни контролни органи във връзка с изпълнението на строежа, са за сметка на ИЗПЪЛНИТЕЛЯТ.Разходите за изготвяне на строителни книжа и екзекутивна документация на обекта са за сметка на ИЗПЪЛНИТЕЛЯТ.

Разходите за държавни такси за въвеждане на строежа в експлоатация , са за сметка на ВЪЗЛОЖИТЕЛЯ.

**5.17.** При възникване на необходимост от изпълнение на допълнителни количества или на непредвидени работи ИЗПЪЛНИТЕЛЯТ е длъжен незабавно да уведоми възложителя, консултанта и лицето, упражняващо авторски надзор. Изпълнението на тези работи се извършва от непредвидените разходи в съответствие с клаузите на този договор.

**5.18.** След завършване на всички, включени в обхвата на договора работи и предпускови операции, ИЗПЪЛНИТЕЛЯТ изпраща писмена покана до ВЪЗЛОЖИТЕЛЯ за съставяне на Констативен акт обр. 15. Към поканата ИЗПЪЛНИТЕЛЯТ прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

**5.19.** ИЗПЪЛНИТЕЛЯТ се задължава да отстрани всички недостатъци, констатирани по време на съставяне на Констативен Акт обр. 15 в срок, определен от ВЪЗЛОЖИТЕЛЯ;

**5.20.** ИЗПЪЛНИТЕЛЯТ предава на ВЪЗЛОЖИТЕЛЯ документите по т. 5.18. на български език в **1** (един) оригинал и **3** (три) копия.

Предаването се удостоверява с регистрирането на придружително писмо на ИЗПЪЛНИТЕЛЯ към документацията с входящ номер от делеводството на ВЪЗЛОЖИТЕЛЯ.

**5.21.** След подписване на Констативен акт за установяване годността за приемане на съответния строеж - Констативен акт обр. № 15, предаване от ИЗПЪЛНИТЕЛЯ на ВЪЗЛОЖИТЕЛЯ на документите по т. 5.18. и положителни становища от специализираните контролни органи за приемане на строежа, ВЪЗЛОЖИТЕЛЯТ ще организира изпълнението на дейностите необходими за получаване на Разрешение за ползване за строежа по т. 1.1.1. и Удостоверение за въвеждане в експлоатация за строежите по т. 1.1.2., т. 1.1.3. и т. 1.1.4. съгласно чл. 175 чл. 177 от ЗУТ и Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.



**5.22.** **ИЗПЪЛНИТЕЛЯТ** е длъжен да съхранява временно строителните материали годни за повторна употреба на строителната площадка, получили се в следствие на изпълнение на строителните работи.

**5.23.** **ИЗПЪЛНИТЕЛЯТ** е длъжен в срок от 10 дни от извличането на материалите, да покани писмено, лицето упражняващо инвеститорски контрол на обекта да съставят протокол за количеството годен за повторна употреба материал.

**5.24.** **ИЗПЪЛНИТЕЛЯТ** е длъжен да подпише приемно-предавателен протокол, удостоверяващ вида и количеството годен за повторна употреба материал. Рискът от повреждане или загуба на строителни материали се носи изцяло от строителя.

**5.25.** **ИЗПЪЛНИТЕЛЯТ** е длъжен да натовари, превози и разтовари годните за повторна употреба строителни материали и материалът получил се вследствие фрезоване на асфалтобетоновата настилка, а така също и извлечената трошенокаменна настилка.

**5.26.** **ИЗПЪЛНИТЕЛЯТ** е длъжен да организира и извърши дейностите по събиране, транспортиране, обезвреждане и оползотворяване на строителните и другите отпадъци, възникнали в резултат на осъществяване на дейностите, както и да заплати всички следващи се такси за депониране на отпадъка.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**6.1.** ВЪЗЛОЖИТЕЛЯТима право:

**6.1.1.** Да изисква информация за хода на изпълнението предмета на договора;

**6.1.2.** Да проверява изпълнението на предмета на договора без да се намесва в оперативната самостоятелност на ИЗПЪЛНИТЕЛЯ;

**6.1.3.** Да прави възражения по изпълнението на работите по предмета на договора в случай на неточно изпълнение;

**6.1.4.** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от поръчката или работата му е с недостатъци.

**6.1.5.** Да откаже заплащане на част или на цялото възнаграждение, в случай, че установи неизпълнение на задължението на ИЗПЪЛНИТЕЛЯ за сключване и поддържане на застраховката по чл. 171, ал. 1 от ЗУТ, до отстраняване на нарушението.

**6.2.** ВЪЗЛОЖИТЕЛЯТе длъжен:

**6.2.1.** Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

**6.2.2.** Да предаде на ИЗПЪЛНИТЕЛЯв **по 1** (един) екземпляр от одобрения от него и съгласуван инвестиционен проект за всеки един строеж за ползване по време на строителството и копие на разрешението за строеж;

**6.2.3.** Да осигури достъп на ИЗПЪЛНИТЕЛЯдо строителната площадка, след преминаване на инструктаж на неговите работници и служители;

**6.2.4.** Да предаде строителната площадка на ИЗПЪЛНИТЕЛЯ с Протокол за откриване на строителна площадка и определяне на строителна линия и ниво (обр. 2) съгласно Наредба № 3 от 2003 г. за съставяне на актове и протоколи по време на строителството;

**6.2.5.** Да определи свой представител, който да има правата и задълженията да го представлява пред ИЗПЪЛНИТЕЛЯпо изпълнението на договора;

**6.2.6.** Да осигури в случай на необходимост консултант по смисъла на чл.166, ал.1, т.1 от ЗУТ, който ще упражнява строителен надзор и функциите на координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи;

**6.2.7** Даорганизира и насрочи комисия за съставяне на Констативен акт обр. 15 за съответния строеж след писмено искане на ИЗПЪЛНИТЕЛЯ;

**6.2.8.** Да уведомява писмено ИЗПЪЛНИТЕЛЯза проявилите се в гаранционния срок недостатъци (дефекти) на извършеното в изпълнение на настоящия договор.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**7.1.** ИЗПЪЛНИТЕЛЯТима право:

**7.1.1.** Да получи договорената в т. 3.1 цена при условията и в сроковете, предвидени в договора;

**7.1.2.** Да иска от ВЪЗЛОЖИТЕЛЯдопълнителна информация и съдействие за изпълнение на възложената му работа.

**7.2.** ИЗПЪЛНИТЕЛЯТе длъжен:

**7.2.1.** Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности;

**7.2.2.** Да предоставя своевременно исканата от ВЪЗЛОЖИТЕЛЯинформация за хода на изпълнение на договора;

**7.2.3.** Да предоставя възможност на ВЪЗЛОЖИТЕЛЯда проверява изпълнението на предмета на договора;

**7.2.4.** Да съгласува предварително с ВЪЗЛОЖИТЕЛЯвсички свои подизпълнители, необходимостта, от които е възникнала в хода на изпълнение на предмета на договора;

**7.2.5.** Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯпо изпълнението на настоящия договор;

**7.2.6.** Да изпълнява предмета на настоящия договор в съответствие със строителните правила и нормативи, действащи в Република България и изискванията на ВЪЗЛОЖИТЕЛЯ;

**7.2.7.** Да изпълнява предмета на настоящия договор, определени в офертата и одобрени от ВЪЗЛОЖИТЕЛЯ.

**7.2.8.** Да осигурява винаги достъп до строежите на съответните контролни органи и на представителите на ВЪЗЛОЖИТЕЛЯ и консултанта, с когото ВЪЗЛОЖИТЕЛЯТ има сключен договор;

**7.2.9.** Да уведомява ВЪЗЛОЖИТЕЛЯписмено за възникнали въпроси;

**7.2.10.** Да оформи, съхранява и предоставя, при поискване от представители на ВЪЗЛОЖИТЕЛЯи на специализираните контролни органи, заповедна книга съгласно чл. 170, ал. 3 от ЗУТ на строежите, съответно подписана и подпечатана от консултанта;

**7.2.11.** Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

**7.2.12.** Да ограничи действията на своя персонал и механизация в границите на строителната площадка, като не допуска навлизането им в съседни терени;

**7.2.13.** Да отстрани всички забележки отбелязани в Констативен акт обр. 15;

**7.2.14.** Да е застрахован за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му съгласно чл. 171, ал. 1 от ЗУТ.

**7.2.15.** Да предоставя на ВЪЗЛОЖИТЕЛЯ периодично актуално копие от застрахователната си полица по чл. 171, ал. 1 от ЗУТ;

**7.2.16.** Да предостави на ВЪЗЛОЖИТЕЛЯ валидна застраховка за обезпечаване на гаранционната отговорност на Изпълнителя през гаранционния период на извършените от него видове строително-монтажни работи;

**7.2.17.** Да отстранява проявилите се дефекти по време на гаранционния период в установените за това срокове;

**7.2.18.** Да не разгласява пред трети лица факти, обстоятелства, сведения и всяка друга информация, относно дейността на ВЪЗЛОЖИТЕЛЯ, които е узнал във връзка или по повод изпълнението на договора, освен в предвидените от закона случаи;

**7.2.19.** Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа.

**7.3** ИЗПЪЛНИТЕЛЯТ се задължава да осигурява достъп за извършване на проверки на място и одити, както и да изпълнява мерките и препоръките, съдържащи се в докладите от проверки на място.

**7.4** ИЗПЪЛНИТЕЛЯТ се задължава незабавно да докладва на ВЪЗЛОЖИТЕЛЯ всички заподозрени и/или доказани случаи на измама и/или нередност, свързани с изпълнение на договора.

**7.5** ИЗПЪЛНИТЕЛЯТ е длъжен да информира Възложителя за възникнали проблеми при изпълнението на проекта и за предприетите мерки за тяхното решаване.

**7.6** Налице е конфликт на интереси, когато безпристрастното и обективно изпълнение на Изпълнителя или на членове на неговия персонал за изпълнение на договора се компрометират по причини, свързани със семейство, чувства, политическа или национална принадлежност, стопански интерес или всякакъв друг интерес, който се споделя от получателя на средства.

**7.7** Страните по настоящия договор се задължават да защитят по подходящ начин конфиденциалността и професионалната тайна на цялата информация и документите, до които имат достъп при изпълнение на Услугите по договора. Възложителят няма право без предварителното съгласие на Изпълнителя да разкрива на трети лица, да публикува или по друг начин възпроизвежда изцяло или части от докладите, изготвени от последния, освен в случаите, в които това се изисква съгласно приложим закон или съгласно правилата, регулиращи Програмата.

**VIII. ГАРАНЦИОННА ОТГОВОРНОСТ**

**8.1.** Гаранционниите срокове във връзка с извършените строителни-монтажни за преносни и разпределителни проводи (мрежи) и съоръжения към тях на техническата инфраструктура:

......... години;

......... години;

......... години;

**8.2.** Гаранционните срокове започват да текат от датата на *Въвеждане в експлоатация на обекта.*

**8.3.** Всички дефекти, възникнали преди края на гаранционните срокове се констатират с протокол, съставен и подписан от представители на ВЪЗЛОЖИТЕЛЯ. Този протокол незабавно се изпраща на ИЗПЪЛНИТЕЛЯ с указан срок за отстраняване на дефекта.

**8.4.** При проявени дефекти, преди края на гаранционните срокове, в резултат на вложени некачествени материали, доставени от ИЗПЪЛНИТЕЛЯ или некачествено извършени работи от ИЗПЪЛНИТЕЛЯ, същият ще ги отстрани за своя сметка в срок, определен от ВЪЗЛОЖИТЕЛЯ. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ.

**IХ. ГАРАНЦИЯ ЗА ИЗПЪЛНЕНИЕ НА ДОГОВОРА. ГАРАНЦИЯ ЗА АВАНСОВО ПЛАЩАНЕ**

**9.1.** ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в съответствие с договореното в една от следните форми:

**9.1.1.** Депозит на парична сума в лева в размер на **3** **%** от общата стойност по т. 3.1. по следната банкова сметка:

BIC: STSABGSF

IBAN: BG49STSA93003381001138,

БАНКА: „ДСК” ЕАД, клон Смядово.

**9.1.2.** Банкова гаранция за сума в лева в размер на **3 %** от общата стойност по т. 3.1. със срок на валидност 30 (тридесет) дни, след датата посочена като краен срок за изпълнение на дейностите предмет на поръчката. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

**9.1.3.** Застраховка, която обезпечава изпълнението чрез покритие на отговорността на изпълнителя. Застраховката трябва да е със срок на валидност 30 (тридесет) дни, след датата посочена като краен срок за изпълнение на дейностите предмет на поръчката.

**9.2.** Разходите по предоставянето на паричната сума или на банковата гаранция или за сключване на застраховката са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

**9.3.** Гаранцията за изпълнение на договора се освобождава в срок до 30 (тридесет) дни след датата на получаване на Удостоверение за въвеждане в експлоатация на *обекта*, освен, ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

**9.4.** ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение и по гаранцията за авансовото плащане, за времето, през което тези суми законно са престояли при него.

**X. ЗАСТРАХОВАНЕ И ОБЕЗЩЕТЕНИЯ**

**10.1.** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради някаква причина, възникнали при изпълнение на работи по строежа, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

**10.2**. ИЗПЪЛНИТЕЛЯТ е длъжен да представя на ВЪЗЛОЖИТЕЛЯ всички Застрахователни полици и приложения към тях в оригинал и да го уведомява за всички обстоятелства относно изпълнението на задълженията си по застрахователния договор.

**ХІ. САНКЦИИ**

**11.1.** Ако ИЗПЪЛНИТЕЛЯТ не изпълни предмета на договора в договорения срок за изпълнение на дейностите по т. 1.1., същият дължи на ВЪЗЛОЖИТЕЛЯ неустойка в размер на **0.1 %** от стойността по т. 3.1. на съответната дейност, за всеки ден закъснение, но не вече от общо 10% от цената на договора.

**11.2.** При неточно или некачествено изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ, освен отстраняване на недостатъците, и неустойка в размер 10% от стойността на разходите, необходими за отстраняване на неточното или некачествено изпълнение.

**11.3**. ВЪЗЛОЖИТЕЛЯТ има право да прихване дължимата съгласно договора неустойка от стойността на внесената гаранция, съответно за същата сума да усвои частично или изцяло предоставената банкова гаранция за изпълнение.

**11.4.** При забава в плащането на дължима сума с повече от **30** (тридесет) календарни дни след срока по т.4.3., ВЪЗЛОЖИТЕЛЯТ дължи неустойка в размер на **0.1 %** от неплатената в срок сума, за всеки ден закъснение, но нее повече то 10% от размера на забавеното плащане.

**11.5.** Всяка от страните може да претендира по общия ред за обезщетения за претърпените от нея вреди, ако техния размер надвишава уговорената неустойка.

**XІI. ИЗМЕНЕНИЕ И ПРЕКРАТЯВАНЕ НА ДОГОВОРА**

**12.1.** Настоящият договор може да бъде изменян съгласно условията на Закона за обществените поръчки в следните случаи:

**12.1.1.** промени предвидени в документацията за обществената поръчка:

**12.1.1.1.** Количеството на действително вложените материали и/или действително извършените работи се окаже по-голямо от посоченото в техническата документация количество (инвестиционни проекти и КСС), то цената съответно се намалява.

**12.1.1.2.** Извършването на вътрешни компенсирани промени във видовете и количествата на строителните и монтажните работи.

Количествено-стойностната сметка, предложена от ИЗПЪЛНИТЕЛЯ се съгласува с ВЪЗЛОЖИТЕЛЯ преди да започне изпълнението им. Единичните цени са съгласно подробната Количествено-стойностна сметка (КСС) – част от документацията, а количествата им се доказват с измерване на място и с подписан протокол (подробна ведомост) от изпълнител, консултант - упражняващ строителен надзор и проектант, придружен със заменителна таблица. Протоколът се представя на ВЪЗЛОЖИТЕЛЯ за одобрение.

**12.1.1.3.** За новите строително монтажни работи, за които няма посочени единични цени в количествено стойностните сметки, ИЗПЪЛНИТЕЛЯТ представя нови единични цени по видове строително монтажни работи, с анализ за всяка от тях, формирани на база показателите за ценообразуване от офертата на Изпълнителя и фактури на материали, които подлежат на утвърждаване от ВЪЗЛОЖИТЕЛЯ.

**12.1.2.** При непредвидени обстоятелства, възникнали след сключването на този договор, довели до необходимост от извършване на допълнителни видове и/или количества СМР, същите се изпълняват в рамките до 5 % (пет на сто) непредвидени разходи или чрез частична замяна на СМР по договора, когато това е в интерес на Възложителя и не води до увеличаване стойността на договора, като констатирането, изпълнението и разплащането на СМР се извършва въз основа на двустранни корекционни (заменителни) таблици, подписани от представители на Изпълнителя и Възложителя. По смисъла на настоящия договор „непредвидените разходи за СМР“ са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които не са могли да бъдат предвидени в одобрения работния инвестиционен проект обективно, но при изпълнение на дейностите са обективно необходими за въвеждане на обекта в експлоатация.

**12.2**. Всяка от страните може да поиска писмено прекратяване на договора без предизвестие след изтичане на тримесечен срок от сключването му в случай на неосигурено финансиране.

**12.3.** Настоящият договор може да бъде прекратен при следните обстоятелства:

а) по взаимно съгласие на страните;

б) при доказана обективна невъзможност за изпълнение на договора от страна на ИЗПЪЛНИТЕЛЯ;

в) при виновно неизпълнение на задължения по договора;

г) при условията на Закона за задълженията и договорите.

**12.4.** ВЪЗЛОЖИТЕЛЯТ има право да прекрати настоящия договор без предизвестие, когато:

а) е необходимо съществено изменение на поръчката, което не позволява изменение на договора на основание чл. 116, ал. 1 от ЗОП;

б) се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата за обществената поръчка;

в) поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 Договора за функциониране на Европейския съюз.

**12.5.** В случаите по т. 12.4, б. “б” и “в” ВЪЗЛОЖИТЕЛЯТ не дължи обезщетение за претърпените вреди от прекратяването на договора.

**12.6.**  Всяка от страните може да поиска прекратяване на договора без предизвестие след изтичане на тримесечен срок от сключването му в случай, че Възложителят не е осигурил финансови средства за изпълнението му.

**ХIII. НЕПРЕОДОЛИМА СИЛА**

**13.1.** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.

**13.2.** Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган. При неуведомяване се дължи обезщетение за настъпилите от това вреди.

**13.3.** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**13.4.** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

**XIV. ДОГОВОР ЗА ПОДИЗПЪЛНЕНИЕ**

**14.1.** ИЗПЪЛНИТЕЛЯТ се задължава, в случай, че е посочил, че ще ползва подизпълнител при изпълнение на поръчката, в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на ВЪЗЛОЖИТЕЛЯ оригинален екземпляр от договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата, съответно за спазване на изискванията на чл.66, ал.14 от ЗОП.

**14.2.** След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**14.3.** В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:

а) Частта от поръчката, която се изпълнява от подизпълнителя, може да бъде предадена като отделен обект на изпълнителя.

б) Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.

в) Към искането изпълнителят е длъжен да предостави становище, от което да е видно дали оспорва плащанията или част от тях като недължими.

г) Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**14.4.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост при спазване на изискванията на чл. 66, ал.14 от ЗОП.

**14.5.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**XV. ПОДСЪДНОСТ**

**15.1.** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**15.2.** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХVI. ОБЩИ РАЗПОРЕДБИ.**

**16.1.** Всички спорове по изпълнението на настоящия договор се решават от страните чрез преговори, а при непостигане на съгласие - от компетентния български съд.

**16.2.** За всички неуредени с настоящия договор въпроси се прилагат действащите разпоредби на българското гражданско законодателство.

**16.3.** Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба.

**16.4.** В срок до **10** (десет) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

**16.5.** Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител.

**16.6.** Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

**16.7.** Договорът влиза в сила от датата, на която Възложителят уведоми Изпълнителя за осигурено финансиране, а сроковете по неговото изпълнение – от датата на Протокола за откриване на строителната площадка и определяне на строителната линия и ниво на строежа – обр.2 и 2а по Наредба №3/31.07.2013г. за съставяне на актове и протоколи по време на строителството

**16.8.** Настоящият договор, ведно с приложенията, се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ

**Приложения:**

* Техническа спецификация;
* Техническото предложение от офертата на ИЗПЪЛНИТЕЛЯ;
* Ценово предложение от офертата на ИЗПЪЛНИТЕЛЯ.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**Иванка Николова**

*Кмет на община Смядово ………………………….*

**Радко Чернаков**

*Главен счетоводител*

1. Цената се изписва с цифри и с думи.. [↑](#footnote-ref-1)
2. Цената се изписва с цифри и с думи.. [↑](#footnote-ref-2)